Základná škola s materskou školou, Hargašová 5, Bratislava

Zápisnica zo stretnutia stravovacej komisie

 konanej 8.novembra 2022

PROGRAM:

1. Otvorenie
2. Pripomienky
	1. kvalita stravy
	2. Komunikácia
	3. Platby
	4. Diétne stravovanie
3. Rôzne
4. Záver

K bodu 1

Pani riaditeľka všetkých prítomných (viď prezenčná listina) privítala a otvorila stretnutie. Jedáleň je znovuotvorená vo vynovených priestoroch a pracuje ako výdajne miesto stravy.

K bodu 2

a/ kvalita stravy - na otázky zodpovedali: zástupca Compass group- p. Škulec a vedúca jedálne p. Macáková

- pôvod mäsa a potravín – výhradným dodávateľom mäsa je Hyza Topoľčany, ostatné potraviny dovážaju slovenskí a nemeckí dodávatelia – ako napr. Lunys, Kon-rad, Ryba). Dodávatelia potraviny vozia priamo do Compass group. Pri zistení nedostatkov ich hneď riešia s dodávateľom. Spätná väzba bude do Compass group bude zabezpečená priamo cez vedúcu jedálne. Pri vchode do pavilónu A bude nástenka s oznamami, jedálničkom a kontaktmi. Sťažnosti možno priamo písať na mailovú adresu Compass group (skola.1930@compass-group.sk), ktorá je uvedená aj na internetovej stránke školy (<https://zshargasova.edupage.org/a/compass-group-slovakia>).

- pôvod pečiva a múčnych výrobkov - dodávateľ pečiva je PENAM, múčne jedlá priamo vyrába múčnikárka p. Pernecká, ktorá je u nás aj pri výdaji jedla. Polotovary sa pri výrobe múčnych jedál nepoužívajú.

- chlieb veľmi často (MŠ) - návrhy: ovocie, pečivo, krupicová kaša, cereálie, puding, ovsené koláčiky, detská výživa, domáci pribináčik...

- studené jedlo (MŠ) - strava, tým že stojí naložená na tanieri, môže vychladnúť, zástupca Compass group uviedol, že sa bude hľadať riešenie, aby deti dostávali teplé jedlo.

- nedovarená ryža, zemiaky - ak nastane tento problém, treba hneď kontaktovať Compass group.

- rodičia požadujú viac sezónneho jedla, prílohy k jedlám - šaláty, kompóty a sladké jedlá viac obmieňať - návrhy: parené buchty, osúchy, pečené buchty, osie hniezda ....

- P. Škulec oboznámil prítomných, že do svojich radov prijali kuchárku, ktorá sa zaoberá zdravým stravovaním. Skúsia zaradiť zdravšie jedlá do jedálnička a po 2 – 3 týždňoch vyhodnotia záujem. Na základe toho rozhodnú, či sa bude zaraďovať táto strava do jedálnička.

b/ komunikácia - nevhodné správanie treba hneď hlásiť a Compass group bude tento problém riešiť.

c/ nedoplatky - p.Dopler rieši nedostatky v systéme

- Prítomní boli oboznámení, že finančné pásma sa nemenili od roku 2019 a momentálne sú v nedostatočnej výške. Nie je prihliadnuté na infláciu.

- réžia - tvorí 60% z určenej sumy vo finančnom pásme. Slúži na stravu, prevádzku, platy, energiu, čistiace prostriedky, bez ohľadu či dieťa ide na obed alebo nie (podľa Všeobecne záväzného nariadenia - č. 2/2021 §4 Školská jedáleň - <https://zahorskabystrica.sk/wp-content/uploads/2021/07/Vseobecne-zavazne-nariadenie.pdf>).

MŠ - 17 eur

I.stupeň - 14 eur

II.stupeň a zamestnanci - 15 eur

- Návrh rodičov bol, aby tieto režijné náklady platili aj deti, ktoré sa nestravujú, ale si zohrievajú stravu v ŠJ.

K bodu 3

Compass group má záujem variť v našej kuchyni a prispôsobiť stravu viac deťom.

K bodu 4

P. riaditeľka poďakovala všetkým prítomným za podnetné otázky a návrhy.

V Bratislave 9.novembra 2022 zapisovateľ \_\_\_\_\_\_\_\_\_\_\_\_\_\_\_\_\_\_\_\_\_

 Overovateľ \_\_\_\_\_\_\_\_\_\_\_\_\_\_\_\_\_\_\_\_\_